Loo lühike ja täpne pealkiri, mis võtab kokku eestikeelse uudiste sisu. Vasta ainult pealkirjaga!
## Tekst:

Saksamaa jalgpalli kõrgliigas teenis liider Bayern Münich viienda järjestikuse võidu, alistades 6:1 Bremeni Werderi.
Serge Gnabry tegi kübaratriki, skoorides 22., 28. ja 82. minutil. Skoori avas juba kuuendal minutil 19-aastane Jamal Musiala, aga neli minutit hiljem viigistas Anthony Jung seisu. 17. minutil oli Bayernil võimalus taas ette minna, aga Eric Maxim Choupo-Moting ei realiseerinud penaltit. Siis aga lõi Müncheni klubi kuue minuti sees kolm väravat – kaks väravat sai kirja Gnabry ja ühe Leon Goretzka. Bayerni kuuenda värava autor oli Mathys Tel.

Bayern ja Werder olid vastamisi 111. korda, mis on Bundesliga rekord. Bayern pole Bremenile kaotanud 26 järjestikuses liigamängus, sellega korrati pikimat kaotuseta seeriat ühe tiimi vastu.

Dortmundi Borussia pidi võõrsil tunnistama Wolfsburgi 2:0 paremust. Võõrustajad asusid kuuendal minutil Mickey van de Veni väravast juhtima, lõppseisu vormistas esimesel lisaminutil Lukas Nmecha.

Bayern on 14 mänguga kogunud 31 punkti ja edestab ühe mängu vähem pidanud Freiburgi nelja ning Berliini Unionit viie punktiga. Samuti 14 kohtumist pidanud Borussia on neljas, jäädes Bayernist maha kuue punktiga.

Tulemused:

Müncheni Bayern – Bremeni Werder 6:1
Bochum – Mönchengladbach 2:1
Stuttgart – Berliini Hertha 2:1
Wolfsburg – Dortmundi Borussia 2:0
## Pealkiri:

user
Gnabry kübaratrikk aitas Bayerni suure võiduni, Borussia kaotas
assistant